வ. ஐ. சுப்பிரமணியம்
{{Infobox Scientist
 |name              = வ. ஐ. சுப்பிரமணியம்
 |box_width         =
 |image             =V.i.subramanian.jpg
 |image_size       =220px
 |caption           = வ .ஐ. சுப்பிரமணியம்
 |birth_date        = {{birth date|1926|2|18}}
 |birth_place       = [[வடசேரி]], [[நாகர்கோவில்]], [[தமிழ்நாடு]]
 |death_date        = {{death date and age|mf=yes|2009|6|29|1926|2|18}}
 |death_place       = [[திருவனந்தபுரம்]], [[கேரளா]]
 |residence  = 
 |citizenship = 
 |nationality       = [[இந்தியா|இந்தியர்]]
 |ethnicity         = [[திராவிடர்]]
 |field             = [[தமிழ்]], [[மொழியியல்]], 
 |doctoral_advisor = [[எஸ். வையாபுரிப்பிள்ளை|பேராசிரியர் வையாபுரிப்பிள்ளை]] 
 |work_institutions = [[தஞ்சாவூர் தமிழ்ப் பல்கலைக்கழகம்|தமிழ்ப் பல்கலைக்கழகம்]], [[திராவிடமொழியியல் பள்ளி]]
 |alma_mater        = 
 |doctoral_students = 
 |known_for         = [[மொழியியல்|மொழியியலாளர்]]
 |influences        = 
 |influenced        = 
 |prizes            = 
 |religion = 
 |footnotes = 
 |signature         =
 }}
 
 முனைவர் '''வ. ஐ. சுப்பிரமணியம்''' (வடசேரி ஐயம்பெருமாள் சுப்பிரமணியம், [[பெப்ரவரி 18]], [[1926]] - [[ஜூன் 29]], [[2009]]) [[மொழியியல்]] அறிஞரும் [[தஞ்சாவூர் தமிழ்ப் பல்கலைக்கழகம்|தஞ்சைத் தமிழ்ப் பல்கலைக்கழகத்தின்]] முதல் துணைவேந்தரும் ஆவார்.
 
 ==வாழ்க்கைச் சுருக்கம்==
 சுப்பிரமணியன் நாகர்கோயில் அருகில் உள்ள வடசேரியில் பிறந்தவர். வடசேரியில் தொடக்கக்கல்வி பயின்றவர் நெல்லை இந்துக்கல்லூரியில் இடைநிலைக் கல்வியைத் தொடர்ந்தார். பின்னர் [[அண்ணாமலைப் பல்கலைக்கழகம்|அண்ணாமலைப் பல்கலைக்கழகத்தில்]] உயர்கல்வி கற்றார். [[ஐக்கிய அமெரிக்கா]]வில் [[இந்தியானா பல்கலைக்கழகம்|இந்தியானா பல்கலைக்கழகத்தில்]] முனைவர் பட்டம் [[மொழியியல்|மொழியியலில்]] பெற்றார். இவர் சில காலம் [[புதுதில்லி]] அனைத்து இந்திய வானொலியிலும் பணியாற்றியுள்ளார். பேராசிரியர் [[வையாபுரிப்பிள்ளை]] அவர்களின் அன்புக்குரிய மாணவர். கேரளப் பல்கலைக்கழகத்தில் தமிழ்த்துறை வளர்ச்சியிலும் மொழியியல் துறை வளர்ச்சியிலும் மிகப்பெரிய பங்களிப்பு செய்தவர்.
 
 ==தமிழ்ப்பணி==
 [[புதுச்சேரி]]யில் மொழியியல் நிறுவனம் உருவாகவும் தமிழ்ப்பல்கலைக்கழகம் செழித்து வளரவும் காரணமானவர். தமிழ்ப் பல்கலைக்கழகத்தில் இருமுறை துணைவேந்தராகப் பணியாற்றியவர். [[ஆந்திரா]]வில் உள்ள [[குப்பம்]] [[திராவிடப் பல்கலைக்கழகம்|திராவிடப் பல்கலைக்கழகத்தின்]] வளர்ச்சியில் மூலகர்த்தாவாக விளங்கியதுடன் அப்பல்கலைக்கழகத்தின் முதலாவது இணைவேந்தராகவும் விளங்கியவர். [[உலகத் தமிழாராய்ச்சி நிறுவனம்]] தோற்றம் பெறவும் காரணமானவர். உலகத்தமிழ் மாநாடுகளைத் [[தனிநாயகம் அடிகள்|தனிநாயகம் அடிகளார்]] நடத்தப் பக்க பலமாக இருந்தவர்.
 
 ==மொழியியல் ஆய்வு==
 &quot;புறநானூற்றுச் சொல்லடைவுகள்&quot; என்ற இவர் ஆய்வுநூல் குறிப்பிடத்தக்கது. பல கட்டுரைகளையும் நூல்களையும் எழுதியவர். அண்மையில் இவரது &quot;வ.ஐ.சுப்பிரமணியன் கட்டுரைகள்&quot; 2 தொகுதிகளாக வந்துள்ளன. முறையே மொழியும் பண்பாடும், இலக்கணமும் ஆளுமைகளும் என்ற தலைப்பில் அவை வெளிவந்துள்ளன. இவர் பொதுப் பதிப்பாசிரியராக இருந்து பல ஆய்வு நூல்கள் வெளிவந்துள்ளன. திராவிடமொழியியல் பள்ளியின் நிறுவனராக இருந்து அதன்வழி பல ஆய்வு மாநாடுகள் நடத்தியவர். ஆங்கிலத்தில் இதழ் வெளியிட்டவர்.
 
 இவர் மேற்பார்வையில் ஐம்பதிற்கும் மேற்பட்ட முனைவர் பட்ட ஆய்வுகள் நிகழ்ந்துள்ளன. மொழியியல் துறையில் இவர் ஆற்றிய பங்களிப்புகளுக்காக இவருக்கு [[யாழ்ப்பாணப் பல்கலைக்கழகம்]], [[தஞ்சாவூர் தமிழ்ப் பல்கலைக்கழகம்|தமிழ் பல்கலைக்கழகம்]] ஆகியன முனைவர் பட்டத்தை வழங்கிக் கௌரவித்தன.
 
 ==தமிழ்நாடு அரசின் சிறந்த நூலாசிரியர் விருது==
 
 இவர் எழுதிய ''“வ. ஐ. சுப்பிரமணியம் கட்டுரைகள் தொகுதி ஒன்று - மொழியும் பண்பாடும் இரண்டு - இலக்கணமும் ஆளுமைகளும் (இரண்டு தொகுதிகள்)”'' எனும் நூல் [[தமிழ்நாடு அரசு|தமிழ்நாடு அரசின்]] [[தமிழ் வளர்ச்சித் துறை]]யின் [[தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 2007|2007 ஆம் ஆண்டுக்கான சிறந்த நூல்களில்]] மொழி வரலாறு, மொழியியல், மொழி வளர்ச்சி, இலக்கணம் எனும் வகைப்பாட்டில் பரிசு பெற்றிருக்கிறது.
 
 ==மறைவு==
 சுப்பிரமணியம் உடல்நலம் பாதிக்கப்பட்டு மருத்துவமனையில் அனுமதிக்கப்பட்டு, மருத்துவம் பயனளிக்காமல் [[சூன் 29]] [[2009]] அன்று காலை எட்டு மணிக்கு [[திருவனந்தபுரம்|திருவனந்தபுரத்தில்]] உயிரிழந்தார்.
 
 == பரவலர் பண்பாட்டில் ==
 வ. அய். சுப்ரமணியத்தைக் நாயகனாகக் கொண்டு [[பிரபஞ்சன்]] ''காகித மனிதர்கள்'' எனும் புதினத்தை எழுதியுள்ளார்.&lt;ref&gt;[https://bookday.in/prof-rama-sundaram-interview-in-puthagam-pesuthu/ நேர்காணல்: அறிவியலை தமிழால் சொல்ல முடியும் – பேரா. இராம.சுந்தரம், புத்தகம் பேசுது இதழ், 2010 செப்டம்பர் பார்த்த நாள் 2021 ]&lt;/ref&gt; 
 
 ==உசாத்துணை==
 {{Reflist}}
 * [http://muelangovan.blogspot.com/2009/06/blog-post_29.html தமிழ்ப் பல்கலைக்கழக முதல் துணைவேந்தர் வ.ஐ.சுப்பிரமணியன் அவர்கள் இயற்கை எய்தினார்!] - முனைவர் மு. இளங்கோவன்
 
 ==வெளி இணைப்புகள்==
 * [http://www.thinakkural.com/news/2009/7/9/articles_page76617.htm நோக்குத் தெளிவிலும் ஆய்வுக் கனதியிலும் என்றுமே வளைந்து கொடுக்காத பேரறிஞன்]{{Dead link|date=ஜனவரி 2022 |bot=InternetArchiveBot }}, [[கா. சிவத்தம்பி]]
 * [http://chennaionline.com/tamil/tamilcolumn/newsitem.aspx?NEWSID=7aa14bd9-9429-47ca-b727-f0e4283af280&amp;CATEGORYNAME=Sachi மென்மையான, மேன்மையான, நேர்மையான புலமையாளர் வ. அய். சுப்பிரமணியனார்] {{Webarchive|url=https://web.archive.org/web/20160307081644/http://chennaionline.com/tamil/tamilcolumn/newsitem.aspx?NEWSID=7aa14bd9-9429-47ca-b727-f0e4283af280&amp;CATEGORYNAME=Sachi |date=2016-03-07 }}, மறவன்புலவு சச்சிதானந்தன்
 * [http://www.keetru.com/index.php/2009-10-07-10-47-41/09/320-2009-08-27-08-38-34 மொழியியல் அறிஞர் பேராசிரியர் வ.அய.சுப்பிரமணியம்] - முனைவர் இராம.சுந்தரம்
 
 [[பகுப்பு:தமிழறிஞர்கள்]]
 [[பகுப்பு:தமிழியல் ஆய்வாளர்கள்]]
 [[பகுப்பு:இந்திய மொழியியலாளர்கள்]]
 [[பகுப்பு:1926 பிறப்புகள்]]
 [[பகுப்பு:2009 இறப்புகள்]]
 [[பகுப்பு:தமிழ்நாடு அரசு விருது பெற்ற எழுத்தாளர்கள்]]